b'\n_START_ARTICLE_\nArseenipentoksidi\n_START_SECTION_\nValmistus\n_START_PARAGRAPH_\nArseenipentoksidia saadaan hapettamalla arseenitrioksidia hapella paineen alaisena tai vaihtoehtoisesti typpihapolla, jolloin muodostuu arseenihappoa. Arseenihaposta saadaan arseenipentoksidia poistamalla siit\xc3\xa4 vett\xc3\xa4 200\xc2\xa0\xc2\xb0C:n l\xc3\xa4mp\xc3\xb6tilassa tai fosforipentoksidin avulla.\n_START_SECTION_\nK\xc3\xa4ytt\xc3\xb6\n_START_PARAGRAPH_\nArseenipentoksidista valmistetaan muita arseeniyhdisteit\xc3\xa4, joita k\xc3\xa4ytet\xc3\xa4\xc3\xa4n rikkaruoho- ja hy\xc3\xb6nteismyrkkyin\xc3\xa4, fungisideina ja v\xc3\xa4riaineina. Yleinen k\xc3\xa4ytt\xc3\xb6kohde on arseenia, kuparia ja kromia sis\xc3\xa4lt\xc3\xa4v\xc3\xa4t lahoamista est\xc3\xa4v\xc3\xa4t puunsuoja-aineet.\n_START_SECTION_\nMyrkyllisyys\n_START_PARAGRAPH_\nUseiden muiden arseeniyhdisteiden tavoin arseenipentoksidi on eritt\xc3\xa4in myrkyllist\xc3\xa4. Yhdiste aiheuttaa ihon, hengitysteiden ja silmien \xc3\xa4rsytyst\xc3\xa4, hengitysvaikeuksia ja huonovointisuutta. Suurille m\xc3\xa4\xc3\xa4rille altistuminen voi johtaa kuolemaan. Arseenipentoksidin on todettu aiheuttavan sy\xc3\xb6p\xc3\xa4kasvaimia ihmiselle eli olevan karsinogeeninen. Arseenipentoksidin myrkyllisyyden vuoksi sit\xc3\xa4 ei ole saanut k\xc3\xa4ytt\xc3\xa4\xc3\xa4 puunsuoja-aineena Suomessa vuodesta 2007 l\xc3\xa4htien.'